paragraph_text: Prvi značajniji rezultat reprezentacije ostvaren je 1996. godine kada je osvojena bronca na Svjetskom prvenstvu u Brazilu. Na tamošnjoj čuvenoj Copacabani pobijeđen je tadašnji doprvak SAD s tijesnih 4:3. Najboljim igračem turnira proglašen je napadač Alessandro Altobelli koji je zabio 14 pogodaka. To je bio najbolji rezultat reprezentacije u nogometu na pijesku sve do Svjetskog prvenstva 2008. u francuskom Marseilleu. Ondje su Talijani u četvrtfinalu pobijedili domaćina Francusku a u polufinalu Španjolsku. Nakon toga uslijedilo je finale protiv branitelja naslova Brazila u kojem su Brazilci obranili naslov rezultatom 5:3.